

 **REPUBLIKA HRVATSKA**

 **VARAŽDINSKA ŽUPANIJA**

 **OPĆINA VIDOVEC**

 **Općinsko vijeće**

KLASA: 940-01/24-01/06

URBROJ: 2186-10-01/1-24-01

Vidovec, 2024.

Na temelju članka 103. stavka 2. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 4/23 i 133/23), članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 - pročišćeni tekst, 137/15 - ispr. pročišćenog teksta, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj \_\_\_. sjednici održanoj \_\_\_\_\_\_\_ 2024. godine, donosi

**O D L U K U**

**o ukidanju statusa javnog dobra u općoj uporabi u katastarskoj općini Zamlača**

**Članak 1.**

Ovom Odlukom utvrđuje se da nekretnina označena kao k.č.br. 340/3 U Zamlači Put, površine 128 m2 upisana u z.k. uložak br. 2248, k.o. Zamlača, kao javno dobro u općoj uporabi u vlasništvu Općine Vidovec, OIB: 73261610446, Trg svetog Vida 9, 42 205 Vidovec nema svojstvo javnog puta odnosno nerazvrstane ceste niti se njome treće osobe služe kao putom već u naravi predstavlja kapelu u naselju Cargovec, slijedom čega predmetna nekretnina nema svojstvo javnog dobra u općoj uporabi.

 **Članak 2.**

Sukladno navedenome u članku 1. ove Odluke, ukida se status javnog dobra u općoj uporabi nerazvrstane ceste na nekretnini oznake k.č.br. 340/3 U Zamlači Put, površine 128 m2 upisane u z.k. uložak br. 2248, k.o. Zamlača.

 **Članak 3.**

Temeljem ove Odluke Općinski sud u Varaždinu, Zemljišnoknjižni odjel u Varaždinu izvršit će brisanje statusa javnog dobra u općoj uporabi na nekretnini navedenoj u članku 1. ove Odluke, uz istodobni upis prava vlasništva na ime i u korist Općine Vidovec, OIB: 73261610446, Trg sv.Vida 9, Vidovec.

**Članak 4.**

Ova Odluka stupa na snagu osmog dana od dana objave u „Službenom vjesniku županije“.

OPĆINSKO VIJEĆE OPĆINE VIDOVEC

 PREDSJEDNIK

 Krunoslav Bistrović

**OBRAZLOŽENJE**

**Uz Odluku o ukidanju statusa javnog dobra u općoj uporabi u katastarskoj općini Zamlača**

Pravni temelj za donošenje Odluke o ukidanju statusa javnog dobra u općoj uporabi u katastarskoj općini Zamlača propisan je člankom 103. Zakona o cestama („Narodne novine“, broj 84/11, 22/13, 54/13, 148/13, 92/14, 110/19, 144/21, 114/22, 4/23 i 133/23) u kojem stoji da kada je trajno prestala potreba korištenja nerazvrstane ceste odnosno njezinog dijela, može se ukinuti status javnog dobra u općoj uporabi, a nekretnina ostaje u vlasništvu jedinice lokalne samouprave. Odluku o ukidanju tog statusa donosi predstavničko tijelo jedinice lokalne samouprave.

Obzirom da nekretnina označena kao k.č.br. 340/3 U Zamlači Put, površine 128 m2 upisana u z.k. uložak br. 2248, k.o. Zamlača, kao javno dobro u općoj uporabi u vlasništvu Općine Vidovec, OIB: 73261610446, Trg svetog Vida 9, 42 205 Vidovec nema svojstvo javnog puta odnosno nerazvrstane ceste niti se njome treće osobe služe kao putom već u naravi predstavlja kapelu u naselju Cargovec, predlaže se da se na predmetnoj katastarskoj čestici ukine svojstvo javnog dobra u općoj uporabi, nerazvrstane ceste.

Predmetna odluka dostavit će se, putem odvjetničkog ureda, Općinskom sudu u Varaždinu, Zemljišnoknjižnom odjelu u Varaždinu radi provedbe brisanja statusa javnog dobra u općoj uporabi.